nibzard/narodne-novine-full-text-markdown huggingface dataset:
## Rješenje o imenovanju predsjednika i članova Službeničkog suda za državne službenike županijskih ureda na području Zadarske županije, Šibensko-kninske županije, Splitsko-dalmatinske županije i Dubrovačko-neretvanske županije sa sjedištem u Splitu

### NN 132/1999 (6.12.1999.), Rješenje o imenovanju predsjednika i članova Službeničkog suda za državne službenike županijskih ureda na području Zadarske županije, Šibensko-kninske županije, Splitsko-dalmatinske županije i Dubrovačko-neretvanske županije sa sjedištem u Splitu

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i točke
XI. Odluke o ustrojavanju službeničkih sudova (»Narodne
novine«, broj 45/95), Vlada Republike Hrvatske je na sjednici
održanoj 2. prosinca 1999. godine donijela

## RJEŠENJE

### O IMENOVANJU PREDSJEDNIKA I ČLANOVA SLUŽBENIČKOG SUDA ZA DRŽAVNE SLUŽBENIKE ŽUPANIJSKIH UREDA NA PODRUČJU ZADARSKE ŽUPANIJE, ŠIBENSKO-KNINSKE ŽUPANIJE, SPLITSKO-DALMATINSKE ŽUPANIJE I DUBROVAČKO-NERETVANSKE ŽUPANIJE SA SJEDIŠTEM U SPLITU

1. Imenuje se DAMIR PRIMORAC predsjednikom Službeničkog
suda za državne službenike županijskih ureda na
području Zadarske županije, Šibensko-kninske
županije, Splitsko-dalmatinske županije i Dubrovačko-neretvanske
županije sa sjedištem u Splitu.

2. Za članove Službeničkog suda za državne
službenike županijskih ureda na području Zadarske
županije, Šibensko-kninske županije, Splitsko-dalmatinske
županije i Dubrovačko-neretvanske županije sa
sjedištem u Splitu, imenuju se:

- SPOMENKA TONKOVIĆ

- DAMIR VALČIĆ

- LJILJANA URODA

- ŽARKA JUKIĆ

- JOŠKO ROJE

- PAVE GLEÐ.

3. Ovim rješenjem zamjenjuje se rješenje o imenovanju
predsjednika i članova Službeničkog suda za
državne službenike županijskih ureda na području
Zadarske županije, Šibensko-kninske županije, Splitsko-dalmatinske
županije i Dubrovačko-neretvanske županije sa
sjedištem u Splitu (»Narodne novine«, br. 34/96).

Klasa: 080-02/99-01/196
Urbroj: 50304/2-99-07
Zagreb, 2. prosinca 1999.

Potpredsjednik
**mr. Borislav Škegro,** v. r.

Rješenje, NN 132/1999-2076
## Rješenje o imenovanju predsjednika i članova Višeg službeničkog suda

### NN 132/1999 (6.12.1999.), Rješenje o imenovanju predsjednika i članova Višeg službeničkog suda

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i točke
XI. Odluke o ustrojavanju službeničkih sudova (»Narodne
novine«, broj 45/95), Vlada Republike Hrvatske je na sjednici
održanoj 2. prosinca 1999. godine donijela

## RJEŠENJE

### O IMENOVANJU PREDSJEDNIKA I ČLANOVA VIŠEG SLUŽBENIČKOG SUDA

1. Imenuje se NENAD PERIN predsjednikom Višeg službeničkog
suda.

2. Za članove Višeg službeničkog suda,
imenuju se:

- BRANKO HRVATIN

- IVAN PAVIČIĆ

- ALEKSANDAR PERUZOVIĆ

- EDMOND MILETIĆ

- ANTE ČAJIĆ

- MARIJAN POKRAJČIĆ

- MARIJA CVRLJE

- VLASTA NIKOLIĆ MUDRINIĆ

- STANKA ŠULC

- ŽELJKO SABOL.

3. Ovim rješenjem zamjenjuje se rješenje o imenovanju
predsjednika i članova Višeg službeničkog
suda (»Narodne novine«, broj 34/96).

Klasa: 080-02/99-01/196
Urbroj: 50304/2-99-08
Zagreb, 2. prosinca 1999.

Potpredsjednik
**mr. Borislav Škegro,** v. r.

Rješenje, NN 132/1999-2077
## Odluka o izmjeni odluke o kamatnim stopama Hrvatske narodne banke

### NN 132/1999 (6.12.1999.), Odluka o izmjeni odluke o kamatnim stopama Hrvatske narodne banke

# HRVATSKA NARODNA BANKA

Na temelju članka 12., članka 16. stavka 2. i članka
67. stavka 1. točke 11. Zakona o Hrvatskoj narodnoj banci
(»Narodne novine«, broj 35/95 - pročišćeni
tekst) Savjet Hrvatske narodne banke, na sjednici održanoj
1. prosinca 1999. godine, donio je

## ODLUKU

### O IZMJENI ODLUKE O KAMATNIM STOPAMA HRVATSKE NARODNE BANKE

I.

Točka III. Odluke o kamatnim stopama Hrvatske narodne banke
(»Narodne novine«, br. 10/99, 24/99 i 32/99) mijenja
se i glasi:

»Kamatna stopa koju Hrvatska narodna banka obračunava
i naplaćuje za korištenje kratkoročnog kredita
za likvidnost jednaka je:

- kamatnoj stopi koja se naplaćuje za korištenje lombardnog
kredita uvećanoj za 0,5 postotnih bodova za razdoblje korištenja
kredita do tri mjeseca.

- kamatnoj stopi koja se naplaćuje za korištenje lombardnog
kredita uvaćanoj za 1 postotni bod za razdoblje korištenja
kredita preko tri mjeseca«.

II.

Ova Odluka stupa na snagu danom objave u »Narodnim novinama«.

O.br. 530/99.
Zagreb, 1. prosinca 1999.

Predsjednik Savjeta
Hrvatske narodne banke
guverner
Hrvatske narodne banke **prof. dr. Marko Škreb,** v. r.

Odluka, NN 132/1999-2079
## Odluka o uvjetima za odobrenje kratkoročnog kredita na osnovi zaloga vrijednosnih papira (lombardni krediti) za razdoblje prijelaza u 2000. godinu

### NN 132/1999 (6.12.1999.), Odluka o uvjetima za odobrenje kratkoročnog kredita na osnovi zaloga vrijednosnih papira (lombardni krediti) za razdoblje prijelaza u 2000. godinu

# HRVATSKA NARODNA BANKA

Na temelju članka 15. i članka 67. stavka 1. točke
10. Zakona o Hrvatskoj narodnoj banci (»Narodne novine«,
broj 35/95 - pročišćeni tekst) Savjet Hrvatske
narodne banke, na sjednici održanoj 1. prosinca 1999. godine,
donio je

## ODLUKU

### O UVJETIMA ZA ODOBRENJE KRATKOROČNOG KREDITA NA OSNOVI ZALOGA VRIJEDNOSNIH PAPIRA (LOMBARDNI KREDITI) ZA RAZDOBLJE PRIJELAZA U 2000. GODINU

I.

Ovom Odlukom reguliraju se načini i uvjeti odobravanja
te povrata kratkoročnog kredita na osnovi zaloga vrijednosnih
papira (u daljnjem tekstu: lombardni kredit) za razdoblje prijelaza
u 2000. godinu.

II.

Banke i štedionice mogu u razdoblju od 15. prosinca 1999.
godine do 15. siječnja 2000. godine koristiti lombardni
kredit do visine:

- 70% nominalne vrijednosti blagajničkih zapisa Hrvatske
narodne banke u kunama založenih za ovu namjenu;

- 50% nominalne vrijednosti blagajničkih zapisa Hrvatske
narodne banke nominiranih u stranoj valuti založenih za ovu
namjenu, a u protuvrijednosti kuna temeljem srednjeg tečaja
Hrvatske narodne banke na dan odobravanja kredita;

- 70% nominalne vrijednosti trezorskih zapisa Ministarstva financija
Republike Hrvatske založenih za ovu namjenu;

- 70% nominalne vrijednosti mjenica izdanih od strane Ministarstva
financija Republike Hrvatske založenih za ovu namjenu.

III.

Banke i štedionice tijekom prosinca 1999. godine i siječnja
2000. godine, mogu koristiti lombardni kredit tijekom mjeseca
neprekidno ili s prekidima do ukupno 18 radnih dana u mjesecu.

IV.

Osim u dijelu iznimki predviđenih ovom Odlukom, način
i uvjeti odobravanja i povrata lombardnog kredita u prijelaznom
razdoblju u 2000. godinu istovjetni su uvjetima iz odredbi Odluke
o uvjetima za odobrenje kratkoročnog kredita na osnovi
zaloga vrijednosnih papira (lombardni krediti), (»Narodne
novine«, br. 160/98, 28/99, 32/99 i 38/99).

V.

Ova Odluka stupa na snagu danom objave u »Narodnim novinama«.

O.br. 531/99.
Zagreb, 1. prosinca 1999.

Predsjednik Savjeta
Hrvatske narodne banke
guverner
Hrvatske narodne banke **prof. dr. Marko Škreb,** v. r.

Odluka, NN 132/1999-2080
## Odluka o rokovima izdvajanja/održavanja obvezne rezerve banaka i štedionica u stranoj valuti za razdoblje prijelaza u 2000. godinu

### NN 132/1999 (6.12.1999.), Odluka o rokovima izdvajanja/održavanja obvezne rezerve banaka i štedionica u stranoj valuti za razdoblje prijelaza u 2000. godinu

# HRVATSKA NARODNA BANKA

Na temelju članka 67. stavka 1., točke 7. Zakona
o Hrvatskoj narodnoj banci (»Narodne novine« 35/95 -
pročišćeni tekst), Savjet Hrvatske narodne banke
na sjednici održanoj 1. prosinca 1999. godine, donio je

## ODLUKU

### O ROKOVIMA IZDVAJANJA/ODRŽAVANJA OBVEZNE REZERVE BANAKA I ŠTEDIONICA U STRANOJ VALUTI ZA RAZDOBLJE PRIJELAZA U 2000. GODINU

I.

Ovom Odlukom utvrđuje se iznimka od rokova izdvajanja/održavanja
obvezne rezerve u stranoj valuti utvrđenih Odlukom o obveznoj
rezervi banaka i štedionica u stranoj valuti (»Narodne
novine« 88/98 i 7/99) za razdoblje prijelaza u 2000. godinu.

II.

Zbog tehničke spriječenosti inozemnih banaka da
u prvoj polovici siječnja 2000. godine primaju depozite,
uvjetovane mogućim poteškoćama u radu računalnih
sustava, ovlaštene banke i štedionice izdvajaju/održavaju
obveznu rezervu u stranoj valuti u sljedećim rokovima:

17. obračunsko razdoblje

obračunsko razdoblje traje od 1. studenog do 27. studenog
1999. godine

obvezna rezerva u stranoj valuti izdvaja se 6. prosinca 1999.
godine (poravnanje na računima Hrvatske narodne banke nastupa
u srijedu, 8. prosinca 1999. godine) i deponira se na računima
Hrvatske narodne banke u inozemstvu do 19. siječnja 1999.
godine

održavanje obvezne rezerve u stranoj valuti traje od 8.
prosinca 1999. godine do 19. siječnja 2000. godine

18. obračunsko razdoblje

obračunsko razdoblje traje od 29. studenog 1999. godine
do 24. prosinca 1999. godine

obvezna rezerva u stranoj valuti izdvaja se 17. siječnja
2000. godine (poravnanje na računima Hrvatske narodne banke
nastupa u srijedu, 19. siječnja 2000. godine) i deponira
se na računima Hrvatske narodne banke u inozemstvu do 2.
veljače 2000. godine.

održavanje obvezne rezerve u stranoj valuti traje od 19.
siječnja do 2. veljače 2000. godine.

III.

Osim u dijelu iznimki predviđenih ovom Odlukom, na izdvajanje/održavanje
obvezne rezerve u stranoj valuti u prijelaznom razdoblju u 2000.
godinu primjenjivat će se ostale odredbe Odluke o obveznoj
rezervi banaka i štedionica u stranoj valuti (»Narodne
novine« 88/98 i 7/99.).

IV.

Za sva naredna izdvajanja/održavanja obvezne rezerve u stranoj
valuti vrijede rokovi predviđeni Odlukom o obveznoj rezervi
banaka i štedionica u stranoj valuti (»Narodne novine«
88/98 i 7/99.).

V.

Guverner Hrvatske narodne banke može donijeti pobliže
Upute za provedbu ove Odluke.

VI.

Ova Odluka stupa na snagu danom objave u »Narodnim novinama«.

O.br. 532/99.
Zagreb, 1. prosinca 1999.

Predsjednik Savjeta
Hrvatske narodne banke
guverner
Hrvatske narodne banke **prof. dr. Marko Škreb,** v. r.

Odluka, NN 132/1999-2081
## Rješenje Ustavnog suda Republike Hrvatske broj: U-III-878/1999, od 22. studenoga 1999. godine

### NN 132/1999 (6.12.1999.), Rješenje Ustavnog suda Republike Hrvatske broj: U-III-878/1999, od 22. studenoga 1999. godine

# USTAVNI SUD REPUBLIKE HRVATSKE

Ustavni sud Republike Hrvatske, u Vijeću sastavljenom od
dopredsjednika Suda Jurice Malčića, kao predsjednika
Vijeća, te sudaca Mladena Žuvele i mr. Vojislava Kučekovića,
kao članova Vijeća, u postupku povodom ustavne tužbe
G. t. O. d.d. iz O., zastupane od A. F., odvjetnika u O., na sjednici
Vijeća održanoj 22. studenoga 1999. godine, jednoglasno
je donio

## RJEŠENJE

I. Ustavna tužba se odbacuje.

II. Ovo rješenje objavit će se u »Narodnim novinama«.

Obrazloženje

Podnositelj je podnio ustavnu tužbu u svezi s rješenjem
Vrhovnog suda Republike Hrvatske, broj: Rev-105/1997-2 od 17.
lipnja 1999. godine, kojim je njegova revizija odbačena
kao nedopuštena.

Ustavna tužba nije pravodobna.

Prema odredbi članka 60. Ustavnog zakona o Ustavnom sudu
Republike Hrvatske (»Narodne novine«, broj 99/99 - nastavno:
Ustavni zakon), ustavna tužba može se podnijeti u roku
od 30 dana, računajući od dana primitka osporavane
odluke. Podnošenje ustavne tužbe u navedenom roku postupovna
je pretpostavka dopustivosti zahtjeva ustavnosudske zaštite.

Tijekom ustavnosudskog postupka utvrđeno je da je podnositelj
ustavne tužbe osporavano rješenje primio putem punomoćnika
21. rujna 1999. godine, a što je razvidno iz povratnice koja
priliježe pribavljenom spisu. Rok za podnošenje ustavne
tužbe istekao je 21. listopada 1999. godine.

Ustavna tužba u konkretnom slučaju podnijeta je kao
preporučena pismena pošiljka 25. listopada 1999. godine,
dakle nakon proteka roka iz članka 60. Ustavnog zakona.

Prema članku 61. stavku 1. Ustavnog zakona ustavna tužba
mora sadržavati ime i prezime, jedinstveni matični
broj građana, prebivalište ili boravište, odnosno
tvrtku i sjedište podnositelja ustavne tužbe, ime i
prezime njegovog punomoćnika, oznaku odluke kojom je povrijeđeno
neko pravo ili sloboda, naznaku ustavnog prava ili slobode koje
je povrijeđeno, razloge tužbe, dokaze o tome da je iscrpljen
pravni put i da je tužba pravodobna i potpis podnositelja
ustavne tužbe.

Stavkom 2. istog članka propisano je da se uz tužbu
mora podnijeti osporeni akt u izvorniku ili ovjerovljenom prijepisu.

Doduše, dana 21. listopada 1999. godine u Sudu je zaprimljen
brzojav, kojim se najavljuje podnošenje ustavne tužbe.
Međutim, predmetni brzojav ne može se smatrati podneskom
iz članka 16. u svezi članka 61. stavaka 1. i 2.
Ustavnog zakona, kojim se pokreće ustavnosudski postupak.

Slijedom iznijetoga, na temelju članka 68. Ustavnog zakona,
riješeno je kao u izreci.

Odluka o objavi ovog rješenja temelji se na odredbi članka
28. Ustavnog zakona.

Broj: U-III-878/1999
Zagreb, 22. studenoga 1999.

USTAVNI SUD REPUBLIKE HRVATSKE

Predsjednik Vijeća **Jurica Malčić,** v. r.

Rješenje, NN 132/1999-2083
## Uredba o stambenom zbrinjavanju dužnosnika, djelatnih vojnih osoba, vojnih službenika i vojnih namještenika Ministarstva obrane i oružanih snaga Republike Hrvatske

### NN 133/1999 (8.12.1999.), Uredba o stambenom zbrinjavanju dužnosnika, djelatnih vojnih osoba, vojnih službenika i vojnih namještenika Ministarstva obrane i oružanih snaga Republike Hrvatske

# VLADA REPUBLIKE HRVATSKE

Na temelju članka 10. stavka 2. i članka 29. stavka
1. Zakona o Vladi Republike Hrvatske (»Narodne novine«,
broj 101/98), članka 35. Zakona o vlasništvu i drugim
stvarnim pravima (»Narodne novine«, broj 91/96), te
članka 51. Zakona o najmu stanova (»Narodne novine«,
broj 91/96), Vlada Republike Hrvatske je na sjednici održanoj
25. studenoga 1999. godine, donijela

## UREDBU

### O STAMBENOM ZBRINJAVANJU DUŽNOSNIKA, DJELATNIH VOJNIH OSOBA, VOJNIH SLUŽBENIKA I VOJNIH NAMJEŠTENIKA MINISTARSTVA OBRANE I ORUŽANIH SNAGA REPUBLIKE HRVATSKE

Članak 1.

Stambeno zbrinjavanje (davanje stambenih kredita, davanje na korištenje
službenih stanova i davanje stanova u najam) dužnosnika,
djelatnih vojnih osoba, vojnih službenika i vojnih namještenika
Ministarstva obrane i oružanih snaga Republike Hrvatske provodi
se u skladu s Odlukom o zadovoljavanju stambenih potreba dužnosnika
i službenika u tijelima državne vlasti (»Narodne
novine«, broj 140/97), te posebnim potrebama oružanih
snaga Republike Hrvatske koje utvrđuje ministar obrane posebnim
pravilnikom.

Posebni pravilnik mora sadržavati mjerila iz Uredbe o mjerilima
za stambeno zbrinjavanje HRVI Domovinskog rata i članova
obitelji poginuloga, umrloga, zatočenoga ili nestaloga
hrvatskoga branitelja (»Narodne novine«, broj 36/97).

Članak 2.

Ovlašćuje se ministar obrane da pravilnikom iz članka
1. ove Uredbe odredi tijela za provođenje postupka stambenog
zbrinjavanja dužnosnika, djelatnih vojnih osoba, vojnih službenika
i vojnih namještenika.

Članak 3.

Ova Uredba stupa na snagu danom objave u »Narodnim novinama«.

Klasa: 370-01/99-03/03
Urbroj: 5030109-99-1
Zagreb, 25. studenoga 1999.

Predsjednik **mr. Zlatko Mateša,** v. r.

Uredba, NN 133/1999-2084
## Odluka o utvrđivanju visine naknade troškova izborne promidžbe za izbor zastupnika u Zastupnički dom Hrvatskoga državnog sabora

### NN 133/1999 (8.12.1999.), Odluka o utvrđivanju visine naknade troškova izborne promidžbe za izbor zastupnika u Zastupnički dom Hrvatskoga državnog sabora

# VLADA REPUBLIKE HRVATSKE

Na temelju članka 34. Zakona o izborima zastupnika u Hr-vatski
državni sabor (»Narodne novine«, broj 116/99),
Vlada Republike Hrvatske je na sjednici održanoj 2. prosinca
1999. godine donijela

## ODLUKU

### O UTVRÐIVANJU VISINE NAKNADE TROŠKOVA IZBORNE PROMIDŽBE ZA IZBOR ZASTUPNIKA U ZASTUPNIČKI DOM HRVATSKOGA DRŽAVNOG SABORA

I.

Političke stranke koje na dan 31. prosinca 1998. nisu bile
zastupljene u Zastupničkom domu Hrvatskoga državnog
sabora, a na izborima dobiju više od 5% važećih
glasova birača izborne jedinice, imaju pravo na naknadu
troškova izborne promidžbe u iznosu od 20.000,00 kuna.

II.

Predlagatelji neovisnih lista koji sudjeluju na izborima, a na
izborima dobiju više od 5% važećih glasova birača
izborne jedinice, imaju pravo na naknadu troškova izborne
promidžbe u iznosu od 20.000,00 kuna.

III.

Kandidati za zastupnike pripadnika autohtonih nacionalnih manjina
koji sudjeluju na izborima, a na izborima dobiju najmanje 5% važećih
glasova birača u posebnoj izbornoj jedinici, imaju pravo
na naknadu troškova izborne promidžbe u iznosu od 10.000,00
kuna.

IV.

Naknada troškova izborne promidžbe isplatit će
se u roku 30 dana od dana objave službenih rezultata izbora.

V.

Ova Odluka stupa na snagu danom objave u »Narodnim novinama«.

Klasa: 013-01/99-03/03
Urbroj: 5030109-99-1
Zagreb, 2. prosinca 1999.

Potpredsjednik
**mr. Borislav Škegro,** v. r.

Odluka, NN 133/1999-2085
## Odluka o utvrđivanju interesa Republike Hrvatske za izgradnju autobusnog kolodvora u Samoboru

### NN 133/1999 (8.12.1999.), Odluka o utvrđivanju interesa Republike Hrvatske za izgradnju autobusnog kolodvora u Samoboru

# VLADA REPUBLIKE HRVATSKE

Na temelju članka 9. Zakona o izvlaštenju (»Narodne
novine«, br. 9/94 i 35/94), Vlada Republike Hrvatske je na
sjednici održanoj 2. prosinca 1999. godine donijela

## ODLUKU

### O UTVRÐIVANJU INTERESA REPUBLIKE HRVATSKE ZA IZGRADNJU AUTOBUSNOG KOLODVORA U SAMOBORU

I.

Izgradnja autobusnog kolodvora u Samoboru na

- k.č.br. 643, upisanoj u z.k.ul.br. 545, površine
809 m², vlasništvo Vjekoslave Štengl,

- k.č.br. 651, upisanoj u z.k.ul.br. 545, površine
1017 m², vlasništvo Vjekoslave Štengl,

- k.č.br. 646, upisanoj u z.k.ul.br. 344, površine
197 m², vlasništvo Slavka i Terezije Herceg,

- k.č.br. 648, upisanoj u z.k.ul.br. 1021, površine
2134 m², vlasništvo Zlatka Turovca,

- k.č.br. 649, upisanoj u z.k.ul.br. 5094, površine
5340 m², vlasništvo Mire Pecić,

- k.č.br. 650/1, upisanoj u z.k.ul.br. 1280, površine
1551 m², vlasništvo Josipa Bašića,

- k.č.br. 650/2, upisanoj u z.k.ul.br. 1279, površine
1442 m², vlasništvo Fanike, Franje i Martina Bašića,

- k.č.br. 652, upisanoj u z.k.ul.br. 2537, površine
1413 m², vlasništvo Mije i Anice Remus,

- k.č.br. 654, upisanoj u z.k.ul.br. 5203, površine
1894 m², vlasništvo Marjana Fresla,

- k.č.br. 653, upisanoj u z.k.ul.br. 631, površine
1255 m², vlasništvo Terezije Mihelić,

- k.č.br. 655, upisanoj u z.k.ul.br. 508, površine
84 m², vlasništvo Marice Krajačić,

- k.č.br. 656/4, upisanoj u z.k.ul.br. 508, površine
3016 m², vlasništvo Marice Krajačić,

- k.č.br. 656/1, upisanoj u z.k.ul.br. 2557, površine
3402 m², vlasništvo »Graditeljstvo Račić«,

- k.č.br. 656/2, upisanoj u z.k.ul.br. 2281, površine
3100 m², vlasništvo Zdenke Noršić,

- k.č.br. 656/3, upisanoj u z.k.ul.br. 291, površine
3087 m², vlasništvo Mije i Anice Bašić,

sve k.o. Samobor, u interesu je Republike Hrvatske.

II.

Interes Republike Hrvatske iz točke I. ove Odluke utvrđuje
se na temelju Izvoda iz Detaljnog plana uređenja autobusnog
kolodvora u Samoboru (»Službene vijesti Grada Samobora«,
broj 4/96).

III.

Ova Odluka stupa na snagu danom donošenja, a objavit će
se u »Narodnim novinama«.

Klasa: 943-03/99-01/05
Urbroj: 5030109-99-2
Zagreb, 2. prosinca 1999.

Potpredsjednik
**mr. Borislav Škegro,** v. r.

Odluka, NN 133/1999-2086
## Naredba o obveznom pregledu mesa kopitara na trihinelu

### NN 133/1999 (8.12.1999.), Naredba o obveznom pregledu mesa kopitara na trihinelu

# MINISTARSTVO POLJOPRIVREDE I ŠUMARSTVA

Na temelju članka 11. stavka 2., a u vezi s člankom
73. stavkom 3. Zakona o veterinarstvu (»Narodne novine«,
br. 70/97), ministar poljoprivrede i šumarstva donosi

## NAREDBU

### O OBVEZNOM PREGLEDU MESA KOPITARA NA TRIHINELU

I.

Radi sprječavanja oboljenja ljudi od trihineloze meso kopitara
nakon klanja obvezno se mora pretražiti na trihinelu metodom
umjetne probave.

II.

Za pretragu se uzima uzorak žvačnog mišića
ili mišića jezika, težine 10 grama. Zbirni uzorak
za umjetnu probavu ne smije biti teži od 100 grama.

III.

U slučaju nalaza tihinele pretragom jednog zbirnog uzorka,
ponovo se uzima 10 grama žvačnog mišića
ili mišića jezika svakog pojedinog trupa i pretražuje
do konačne identifikacije invadiranog trupa kopitara, metodom
iz točke I. ove Naredbe.

IV.

Ova Naredba stupa na snagu danom objave u »Narodnim novinama«.

Klasa: 322-01/99-01/958
Urbroj: 525-01-99-01
Zagreb, 30. studenoga 1999.

Ministar
poljoprivrede i šumarstva **mr. sc. Ivan Ðurkić,** v. r.

Naredba, NN 133/1999-2088
## Odluka o izboru prof. dr. sc. Smiljka Sokola za predsjednika Ustavnog suda Republike Hrvatske

### NN 133/1999 (8.12.1999.), Odluka o izboru prof. dr. sc. Smiljka Sokola za predsjednika Ustavnog suda Republike Hrvatske

# USTAVNI SUD REPUBLIKE HRVATSKE

Na temelju članka 14. Ustavnog zakona o Ustavnom sudu
Republike Hrvatske (»Narodne novine«, br. 99/99), Ustavni
sud Republike Hrvatske u sastavu dr. sc. Velimir Belajec, Marijan
Hranjski, prof. dr. sc. Petar Klarić, Jurica Malčić,
mr. sc. Ivan Matija, Ivan Mrkonjić, doc. dr. sc. Jasna Omejec,
Emilija Rajić, prof. dr. sc. Smiljko Sokol, Vice Vukojević
i Milan Vuković, na sjednici održanoj 7. prosinca
1999., donio je

## ODLUKU

### O IZBORU PREDSJEDNIKA USTAVNOG SUDA REPUBLIKE HRVATSKE

I.

Za predsjednika Ustavnog suda Republike Hrvatske izabran je prof.
dr. sc. Smiljko Sokol.

II.

Mandat predsjednika Ustavnog suda Republike Hrvatske traje četiri
godine, a počinje teći od 7. prosinca 1999.godine.

III.

Ova odluka objavit će se u »Narodnim novinama«.

Broj: Su-117/1999.
Zagreb, 7. prosinca 1999.

Dopredsjednik
**Jurica Malčić,** v. r.

Odluka, NN 133/1999-2091
## Odluka o izboru prof. dr. sc. Petra Klarića za dopredsjednika Ustavnog suda Republike Hrvatske

### NN 133/1999 (8.12.1999.), Odluka o izboru prof. dr. sc. Petra Klarića za dopredsjednika Ustavnog suda Republike Hrvatske

# USTAVNI SUD REPUBLIKE HRVATSKE

Na temelju članka 1. Ustavnog zakona o Ustavnom sudu Republike
Hrvatske (»Narodne novine« br. 99/99) te članka
4. stavak 1. alineja 6. Poslovnika Ustavnog suda Republike Hrvatske
(»Narodne novine«, br. 29/94) Ustavni sud Republike
Hrvatske u sastavu prof. dr. sc. Smiljko Sokol, predsjednik suda,
te suci dr. sc. Velimir Belajec, Marijan Hranjski, prof. dr. sc.
Petar Klarić, Jurica Malčić, mr. sc. Ivan Matija,
Ivan Mrkonjić, doc. dr. sc. Jasna Omejec, Emilija Rajić,
Vice Vukojević i Milan Vuković, na sjednici održanoj
7. prosinca 1999. godine, donio je

## ODLUKU

### O IZBORU DOPREDSJEDNIKA USTAVNOG SUDA REPUBLIKE HRVATSKE

I.

Za dopredsjednika Ustavnog suda Republike Hrvatske izabran je
prof. dr. sc. Petar Klarić.

II.

Mandat dopredsjednika Ustavnog suda Republike Hrvatske traje jednu
godinu, a počinje teći od 7. prosinca 1999. godine.

III.

Ova odluka objavit će se u »Narodnim novinama«.

Broj: Su-129/1999.
Zagreb, 7. prosinca 1999.

Predsjednik
**prof. dr. sc. Smiljko Sokol,** v. r.

Odluka, NN 133/1999-2092
## Obvezatne upute V. o pravima i dužnostima stranih promatrača u promatranju rada tijela za provedbu izbora za izbor zastupnika u Zastupnički dom Hrvatskoga državnog sabora

### NN 133/1999 (8.12.1999.), Obvezatne upute V. o pravima i dužnostima stranih promatrača u promatranju rada tijela za provedbu izbora za izbor zastupnika u Zastupnički dom Hrvatskoga državnog sabora

# DRŽAVNO IZBORNO POVJERENSTVO

Temeljem članka 56. točke 3. Zakona o izborima zastupnika
u Hrvatski državni sabor (»Narodne novine«, br.
116/99.), Državno izborno povjerenstvo Republike Hrvatske
utvrđuje

## OBVEZATNE UPUTE V.

### O PRAVIMA I DUŽNOSTIMA STRANIH PROMATRAČA U PROMATRANJU RADA TIJELA ZA PROVEDBU IZBORA ZA IZBOR ZASTUPNIKA U ZASTUPNIČKI DOM HRVATSKOGA DRŽAVNOG SABORA

1. Stranom promatraču Državno izborno povjerenstvo
Republike Hrvatske izdat će uvjerenje kojim mu se utvrđuje
status stranog promatrača.

2. Strani promatrač je dužan izbornom tijelu čiji
će rad promatrati predočiti uvjerenje Državnog
izbornog povjerenstva kojim mu je utvrđen status stranog promatrača,
čime dobiva pravo uvida u cjelokupni izborni materijal
i promatranje izbornog postupka.

3. Stranom promatraču nije dopušteno ometati rad izbornog
tijela.

Predsjednik izbornog tijela usmeno će opomenuti promatrača
koji ometa rad izbornog tijela. Ako promatrač unatoč
opomeni nastavi s ometanjem, predsjednik izbornog tijela ovlašten
je udaljiti promatrača.

4. Stranom promatraču koji promatra rad biračkoga
odbora dopušteno je:

- prisustvovati radu biračkog odbora od pripremanja biračkog
mjesta prije njegovog otvaranja, za vrijeme glasovanja, prebrojavanja
glasačkih listića i utvrđivanja rezultata glasovanja;

- dolaziti i odlaziti s biračkog mjesta ne remeteći
postupak glasovanja i rad biračkog odbora;

- predsjedniku biračkog odbora ukazivati na eventualne
nepravilnosti, pri čemu nije ovlašten davati upute
biračkom odboru.

Stranom promatraču nije dopušteno davati upute biračima.
U slučaju da mu se birač obrati, strani promatrač
dužan ga je uputiti predsjedniku ili članu biračkog
tijela.

Stranom promatraču nije dopušteno:

- zadržavanje na biračkom mjestu bez vidljive istaknute
službene iskaznice;

- nošenje bilo kakve oznake, značke ili matrijala
neke političke stranke, udruge nacionalnih manjina ili
kandidata;

- tonsko ili video snimanje;

- na bilo koji način utjecati na birače.

5. Odredbe koje se odnose na promatranje rada biračkog
odbora na odgovarajući će se način primijeniti
i na promatranje rada izbornih povjerenstava.

6. Ove Obvezatne upute stupaju na snagu danom objave u »Narodnim
novinama«.

Klasa: 013-01/99-01/05
Urbroj: 599-99-85
Zagreb, 7. prosinca 1999.

Predsjednik
**Marijan Ramušćak,** v. r.

Uputa, NN 133/1999-2093
## Ispravak Pravilnika o obrascima prokaznog popisa imovine

### NN 135/1999 (10.12.1999.), Ispravak Pravilnika o obrascima prokaznog popisa imovine

Nakon izvršenog uspoređivanja s izvornim tekstom utvrđene
su pogreške u Pravilniku o obrascima prokazne izjave i prokaznoga
popisa imovine, objavljenog u »Narodnim novinama«, broj
107 od 18. listopada 1999., te se daje

## ISPRAVAK

### PRAVILNIKA O OBRASCIMA PROKAZNE IZJAVE I PROKAZNOGA POPISA IMOVINE

U članku 3. stavku 4. umjesto slova »F« treba
stajati slovo »G«.

U članku 4. stavku 1. umjesto riječi »do F«
trebaju stajati riječi »do G«, a u stavku 3.
umjesto riječi »potkrepljuje« treba stajati riječ
»potkrjepljuje«.

U Obrascu prokazne izjave - PI - iz članka 2. stavka 2.
Pravilnika na prvoj stranici Obrasca ispred riječi »suda«
treba stajati »\_\_\_\_\_\_\_\_\_\_«, a u tekstu napomene pod 1.
umjesto riječi »Prikazanu« treba stajati riječ
»Prokaznu«.

U Obrascu prokaznog popisa imovine - PPI - iz članka 3.
stavka 2. Pravilnika na prvoj stranici Obrasca ispred riječi
»suda« nedostaje »\_\_\_\_\_\_\_\_\_\_«, a u točci
II. podstavku 2. iza riječi »List B -« umjesto
riječi »nekretnine« treba stajati riječ
»pokretnine«. Na drugoj stranici ovog Obrasca u Uputama
za popunjavanje obrazaca Dodatka prokaznom popisu imovine u prvom
odlomku umjesto riječi »do F« trebaju stajati
riječi »do G«, a u drugoj rečenici petog
odlomka umjesto riječi »priloži« treba stajati
riječ »priložiti«.

U prilogu ovog Ispravka tiskani su obrasci iz članka 2.
stavak 2., članka 3. stavak 2. i članka 4. Pravilnika
s ispravnim tekstom.

Urbroj: 50501-99-1097
Zagreb, 9. prosinca 1999.

Glavni i odgovorni urednik
**Marijan Prus,** v. r.

**NAPOMENA:**Napravljena je ispravka u NN broj 107 iz 1999. godine.

![](dodatni/371590.gif)

![](dodatni/371591.gif)

![](dodatni/371592.gif)

![](dodatni/371593.gif)

![](dodatni/371594.gif)

![](dodatni/371595.gif)

![](dodatni/371596.gif)

![](dodatni/371597.gif)

![](dodatni/371598.gif)

![](dodatni/371599.gif)

![](dodatni/371600.gif)

Pravilnik, NN 135/1999-2110
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Ispravak Pravilnika o obliku i sadržaju bjanko zadužnice

### NN 135/1999 (10.12.1999.), Ispravak Pravilnika o obliku i sadržaju bjanko zadužnice

Nakon izvršenog uspoređivanja s izvornim tekstom, utvrđene
su pogreške u Pravilniku o obliku i sadržaju bjanko
zadužnice, objavljenom u »Narodnim novinama«, broj
107 od 18. listopada 1999. te se daje

## ISPRAVAK

### PRAVILNIKA O OBLIKU I SADRŽAJU BJANKO ZADUŽNICE

U članku 2. podstavku 5. umjesto zareza treba stajati slovo
»i«.

U članku 4. stavku 1. u drugom redu umjesto riječi
»izjavu« treba stajati riječ »izjava«,
a u točci 4. istog stavka umjesto riječi »zaplijenjeni«
treba stajati riječ »zapljenjeni«.

U članku 7. stavku 1. točci 2. ispred riječi
»te« crtu treba brisati.

Na Obrascu bjanko zadužnice - stranica 4. umjesto riječi
»To« treba trajati riječ »Za«.

U prilogu ovog Ispravka tiskani su obrasci bjanko zadužnice
- stranica 1., stranica 2., stranica 3. i stranica 4.

Urbroj: 50501-99-1098
Zagreb, 9. prosinca 1999.

Glavni i odgovorni urednik
**Marijan Prus,** v. r.

**NAPOMENA:**Napravljena je ispravka u NN broj 107 iz 1999. godine.

![](dodatni/371590.gif)

![](dodatni/371592.gif)

![](dodatni/371594.gif)

Pravilnik, NN 135/1999-2111
## Odluka o proglašenju 11., 12. i 13. prosinca 1999. godine danima žalosti

### NN 136/1999 (12.12.1999.), Odluka o proglašenju 11., 12. i 13. prosinca 1999. godine danima žalosti

# VLADA REPUBLIKE HRVATSKE

Na temelju članka 30. stavka 2. Zakona o Vladi Republike
Hrvatske (»Narodne novine«, broj 101/98), Vlada Republike
Hrvatske je na sjednici održanoj 11. prosinca 1999. godine
donijela

## ODLUKU

### O PROGLAŠENJU 11., 12. I 13. PROSINCA 1999. GODINE DANIMA ŽALOSTI

I.

Dr. Franjo Tuđman, predsjednik Republike Hrvatske umro je
u petak, 10. prosinca 1999. godine.

Tri dana nakon njegove smrti proglašavaju se danima žalosti.

Dan pogreba dr. Franje Tuđmana, predsjednika Republike Hrvatske,
13. prosinca 1999. godine, proglašava se neradnim danom.

II.

Dani žalosti obilježavaju se obveznim isticanjem zastave
Republike Hrvatske na pola koplja na svim zgradama u kojima su
smještena tijela državne vlasti i tijela jedinica lokalne
samouprave i uprave te zgradama u kojima je sjedište ili
se obavlja djelatnost pravnih osoba ili u kojima je sjedište
ili djelatnost obavljaju samostalnim radom fizičke osobe.

Dani žalosti obilježit će se i na druge načine
koje će odrediti predsjednik Hrvatskoga državnoga sabora
koji zamjenjuje Predsjednika Republike Hrvatske u slučaju
njegove smrti i Vlada Republike Hrvatske.

III.

U dane žalosti ne mogu se održavati kulturne, zabavne
i športske priredbe.

Hrvatska radiotelevizija i druge pravne osobe koje obavljaju televizijsku
i radijsku djelatnost, svoje programe prilagodit će obilježavanju
dana žalosti, osobito na način da će emitirati
programe koji po svojoj naravi odgovaraju obilježavanju tih
dana.

Dane žalosti pravne i fizičke osobe mogu obilježiti
i drugim uobičajenim ili prikladnim načinom izražavanja
žalosti.

IV.

Ova Odluka stupa na snagu danom donošenja.

Klasa: 960-01/99-01/01
Urbroj: 5030102-99-1
Zagreb, 11. prosinca 1999.

Predsjednik
**mr. Zlatko Mateša,** v. r.

Odluka, NN 136/1999-2112
## Uredba o proglašenju 13. prosinca 1999. godine neradnim danom

### NN 136/1999 (12.12.1999.), Uredba o proglašenju 13. prosinca 1999. godine neradnim danom

# VLADA REPUBLIKE HRVATSKE

Na temelju članka 2. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog
doma Hrvatskoga državnog sabora (»Narodne novine«,
broj 102/99), Vlada Republike Hrvatske je na sjednici održanoj
11. prosinca 1999. godine, donijela

## UREDBU

### O PROGLAŠENJU 13. PROSINCA 1999. GODINE NERADNIM DANOM

Članak 1.

Sukladno odredbi točke 1. stavka 3. Odluke o proglašenju
11., 12. i 13. prosinca 1999. godine danima žalosti, klasa:
960-01/99-01/01, urbroj: 5030102-99-1, od 11. prosinca 1999. godine,
dan pogreba dr. Franje Tuđmana, predsjednika Republike Hrvatske,
13. prosinca 1999. godine neradni je dan.

Članak 2.

Zaposlenici za neradni dan iz članka 1. ove Uredbe imaju
pravo na naknadu plaće.

Članak 3.

Ova Uredba stupa na snagu danom objave u »Narodnim novinama«.

Klasa: 960-01/99-01/02
Urbroj: 5030102-99-1
Zagreb, 11. prosinca 1999.

Predsjednik
**mr. Zlatko Mateša,** v. r.

Uredba, NN 136/1999-2113
## Uredba o dopuni Zakona o morskim lukama

### NN 137/1999 (14.12.1999.), Uredba o dopuni Zakona o morskim lukama

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike
Hrvatske da uredbama uređuje pojedina pitanja iz djelokruga
Zastupničkoga doma Hrvatskoga državnog sabora (»Narodne
novine«, broj 102/99), Vlada Republike Hrvatske je na sjednici
održanoj 9. prosinca 1999. godine, donijela

## UREDBU

### O DOPUNI ZAKONA O MORSKIM LUKAMA

Članak 1.

U članku 21. Zakona o morskim lukama (»Narodne novine«,
broj 108/95) iza stavka 7. dodaje se stavak 8. koji glasi:

»Lučka uprava, iznimno, na zahtjev ovlaštenika,
uz suglasnost ministra pomorstva, prometa i veza, može produžiti
razdoblje koncesije na ukupno 32 godine, te sukladno tome izmijeniti
i ostale uvjete iz odluke i ugovora o koncesiji ukoliko nove investicije
to gospodarski opravdavaju ili ukoliko nastupi viša sila
ili promijenjene okolnosti zbog kojih se u razdoblju koncesije
ne mogu ostvariti koncesijski ciljevi.«

Članak 2.

U članku 28. dodaju se stavci 8. i 9. koji glase:

»Vlada Republike Hrvatske, na zahtjev ovlaštenika, može
produžiti razdoblje koncesije iz članka 28. stavka
3. i članka 65. stavka 5. Zakona na ukupno 50 godina, te
sukladno tome izmijeniti i ostale uvjete iz odluke i ugovora o
koncesiji, ukoliko nove investicije to gospodarski opravdavaju
ili ukoliko nastupi viša sila ili promijenjene okolnosti
zbog kojih se u razdoblju koncesije ne mogu ostvariti koncesijski
ciljevi.

Poglavarstvo županije, na zahtjev ovlaštenika, iznimno,
uz suglasnost Vlade Republike Hrvatske, može produžiti
razdoblje koncesije iz članka 28. stavka 3. i članka
65. stavka 5. Zakona na ukupno 24 godine, te sukladno tome izmijeniti
i ostale uvjete iz odluke i ugovora o koncesiji, ukoliko nove
investicije to gospodarski opravdavaju ili ukoliko nastupi viša
sila ili promijenjene okolnosti zbog kojih se u razdoblju koncesije
ne mogu ostvariti koncesijski ciljevi.«

Članak 3.

U članku 29. dodaje se novi stavak 3. koji glasi:

»Ne smatra se prenošenjem koncesije iz članka
28. stavka 2. Zakona kada ovlaštenik koncesije dozvoli obavljanje
djelatnosti iz članka 9. stavka 1. alineje 5 i stavka 2.
Zakona trećim osobama na lučkom području,
uz uvjet da se time ne umanjuje ili otežava obavljanje djelatnosti
za koje je utvrđena posebna namjena luke.«

Postojeći stavak 3. članka 29. Zakona postaje stavak
4.

Članak 4.

U članku 63. dodaje se stavak 2. koji glasi:

»Trgovačko društvo nastalo temeljem članka
60. Zakona može prenijeti dio koncesije iz članka
62. Zakona uz suglasnost lučke uprave, trgovačkim
društvima u svom većinskom vlasništvu uz uvjet
da ta društva ispunjavaju sve uvjete iz Zakona.«

Članak 5.

Ova Uredba stupa na snagu danom objave u »Narodnim novinama«.

Klasa: 342-21/93-01/02
Urbroj: 5030116-99-2
Zagreb, 9. prosinca 1999.

Predsjednik
**mr. Zlatko Mateša,** v. r .

Uredba, NN 137/1999-2115
## Uredba o određivanju imovine i osoba, te uvjetima pod kojima se mogu osigurati kod stranog osiguratelja

### NN 137/1999 (14.12.1999.), Uredba o određivanju imovine i osoba, te uvjetima pod kojima se mogu osigurati kod stranog osiguratelja

# VLADA REPUBLIKE HRVATSKE

Na temelju članka 6. stavka 3. Zakona o osiguranju (»Narodne
novine«, br. 9/94, 20/97, 46/97 - pročišćeni
tekst i 116/99), Vlada Republike Hrvatske je na sjednici održanoj
9. prosinca 1999. godine donijela

## UREDBU

### O ODREÐIVANJU IMOVINE I OSOBA, TE UVJETIMA POD KOJIMA SE MOGU OSIGURATI KOD STRANOG OSIGURATELJA

Članak 1.

U smislu ove Uredbe strani osiguratelj je društvo za osiguranje
koje ima sjedište u zemlji članici Svjetske trgovinske
organizacije, a podružnica stranog osiguratelja registrirana
u Republici Hrvatskoj, smatra se domaćim osigurateljem.

Članak 2.

Domaće pravne i fizičke osobe mogu kod stranog osiguratelja
osigurati sljedeću imovinu i/ili osobe pod sljedećim
uvjetima:

- imovinu i osobe od rizika za koje domaći osiguratelji
ne provode osiguranje,

- investicijske radove u inozemstvu što ih izvode domaća
trgovačka društva, te opremu za izvođenje tih
radova, ako je to predviđeno ugovorom o izvođenju radova
odnosno propisima zemlje u kojoj se radovi izvode,

- brodove u izgradnji ili remontu, ako je to izričito predviđeno
ugovorom sklopljenim sa stranim naručiteljem (kupcem),

- strane kredite radi osiguranja vraćanja tih kredita, ako
je to, na zahtjev davatelja kredita, predviđeno ugovorom,

- imovinu i osobe trgovačkih društava u vlasništvu
domaćih osoba ili u zajedničkom vlasništvu sa
stranim osobama koja obavljaju gospodarsku djelatnost u inozemstvu,
ako to propisi strane zemlje zahtijevaju, odnosno ako je to predviđeno
ugovorom o osnivanju društva,

- prekomorske brodove i zrakoplove, te robu i odgovornost prijevoznika
u međunarodnom pomorskom, zračnom i kopnenom prijevozu.

Članak 3.

Strana imovina u Republici Hrvatskoj i strane osobe sa prebivalištem
ili boravištem u Republici Hrvatskoj mogu se osigurati kod
stranog osiguratelja, osim ako je sukladno Zakonu o osiguranju
za tu imovinu i osobe propisano obvezno osiguranje.

Članak 4.

Danom primjene ove Uredbe prestaje važiti Odluka o određivanju
imovine i osoba te uvjetima pod kojima se mogu osigurati ili suosigurati
kod inozemnog osiguratelja (»Narodne novine«, broj 7/95).

Članak 5.

Ova Uredba stupa na snagu danom objave u »Narodnim novinama«,
a primjenjuje se nakon učlanjenja Republike Hrvatske u
Svjetsku trgovinsku organizaciju.

Klasa: 453-02/99-02/05
Urbroj: 5030114-99-2
Zagreb, 9. prosinca 1999.

Predsjednik
**mr. Zlatko Mateša,** v. r.

Uredba, NN 137/1999-2116
## Rješenje o imenovanju Marijana Zadre pomoćnikom ministra prostornog uređenja, graditeljstva i stanovanja

### NN 137/1999 (14.12.1999.), Rješenje o imenovanju Marijana Zadre pomoćnikom ministra prostornog uređenja, graditeljstva i stanovanja

# VLADA REPUBLIKE HRVATSKE

Na temelju članka 30. stavka 4. Zakona o Vladi Republike
Hrvatske (»Narodne novine«, broj 101/98) i članka
42. stavka 2. Zakona o sustavu državne uprave (»Narodne
novine«, br. 75/93, 92/96 i 48/99), Vlada Republike Hrvatske
je na sjednici održanoj 9. prosinca 1999. godine donijela

## RJEŠENJE

### O IMENOVANJU POMOĆNIKA MINISTRA PROSTORNOG UREÐENJA, GRADITELJSTVA I STANOVANJA

Imenuje se MARIJAN ZADRE pomoćnikom ministra prostornog
uređenja, graditeljstva i stanovanja s danom 1. siječnja
2000.

Klasa: 080-02/99-01/200
Urbroj: 50304/2-99-01
Zagreb, 9. prosinca 1999.

Predsjednik
**mr. Zlatko Mateša,** v. r.

Rješenje, NN 137/1999-2120
## Pravilnik o izmjeni i dopuni Pravilnika o obrascima državnih matica, registru, izvacima i potvrdama koji se izdaju na temelju državnih matica

### NN 137/1999 (14.12.1999.), Pravilnik o izmjeni i dopuni Pravilnika o obrascima državnih matica, registru, izvacima i potvrdama koji se izdaju na temelju državnih matica

# DRŽAVNO RAVNATELJSTVO ZA DRŽAVNU UPRAVU I LOKALNU SAMOUPRAVU

Na temelju članka 53. Zakona o državnim maticama (»Narodne
novine« broj 96/93), ravnatelj Državnog ravnateljstva
za državnu upravu i lokalnu samoupravu, donosi

## PRAVILNIK

### O IZMJENI I DOPUNI PRAVILNIKA O OBRASCIMA DRŽAVNIH MATICA, REGISTRU, IZVACIMA I POTVRDAMA KOJI SE IZDAJU NA TEMELJU DRŽAVNIH MATICA

Članak 1.

U Pravilniku o obrascima državnih matica, registru, izvacima
i potvrdama koje se izdaju na temelju državnih matica (»Narodne
novine«, broj 105/93, 34/94, 15/95 i 53/99), iza članka
10. dodaje se novi članak 10a. koji glasi:

»Izvaci i potvrde propisani ovim Pravilnikom, od broja 5
do 11a tiskaju se na papiru zaštićenom od krivotvorenja«.

Članak 2.

Ovaj Pravilnik stupa na snagu osmog dana od dana objave u »Narodnim
novinama«, a primjenjuje se od 1. siječnja 2000. godine.

Klasa: 223-01/99-01/0076
Urbroj: 515-06-01/1-99-1
Zagreb, 5. studenoga 1999.

Ravnatelj
**Antun Palarić,** v. r.

Pravilnik, NN 137/1999-2121
## Ispravak Pravilnika o financijskom izvješćivanju za proračune i proračunske korisnike

### NN 137/1999 (14.12.1999.), Ispravak Pravilnika o financijskom izvješćivanju za proračune i proračunske korisnike

Nakon izvršenog uspoređivanja s izvornim tekstom utvrđene su pogreške
u Pravilniku o financijskom izvješćivanju za proračune i proračunske korisnike
objavljenom u "Narodnim novinama" broj 62 od 18. lipnja 1999. te se daje

## ISPRAVAK

### PRAVILNIKA O FINANCIJSKOM IZVJEŠĆIVANJU ZA PRORAČUNE I PRORAČUNSKE KORISNIKE

U članku 15. točka 5. treba dodati iza riječi: "godini" zarez i sljedeći
tekst: "te korigiramo za svote revalorizacije odnosno tečajnih razlika
u tekućoj godini".

U Računu prihoda i izdataka na AOP 141 umjesto: "(141 do 145)" treba
upisati: "(142 do 145)".

U Računu zaduživanja u Tablici I.: "Primljeni tuzemni zajmovi i otplate"
pod: "D. UKUPNO STANJE primljenih tuzemnih zajmova" iza rednog broja "4.
Stanje 31. 12. (D.1+A-B)" treba dodati redak "5. Revalorizacija/tečajne
razlike u tekućoj godini (+ ili -)".

U Tablici II: "Primljeni inozemni zajmovi i otplate" pod: "D. UKUPNO
STANJE primljenih inozemnih zajmova" iza rednog broja "4. Stanje 31. 12.
(D.1+A-B)" treba dodati redak "5. Revalorizacija/tečajne razlike u tekućoj
godini (+ ili -)".

U podtablici: "Sveukupno primljeni zajmovi i otplate (I+II)" u stupcu
5 treba umjesto naziva: "Razlika (3-4) + ili -" upisati: "Revalorizacija/tečajne
razlike u tekućoj godini (+ ili -)".

U Tablici III.: "Dani tuzemni zajmovi i primljene otplate" pod: "D.
UKUPNO STANJE danih tuzemnih zajmova" iza rednog broja "4. Stanje 31. 12.
(D.1+A-B)" treba dodati redak "5. Revalorizacija/tečajne razlike u tekućoj
godini (+ ili -)".

U Tablici IV.: "Dani inozemni zajmovi i primljene otplate" pod: "D.
UKUPNO STANJE danih inozemnih zajmova" iza rednog broja "4. Stanje 31.
12. (D.1+A-B)" treba dodati redak "5. Revalorizacija/tečajne razlike u
tekućoj godini (+ ili -)".

Iza Tablice IV. umjesto podtablice: "Sveukupno primljeni zajmovi i otplate
(I+II)" treba upisati podtablicu: "Sveukupno dani zajmovi i otplate (III+IV)"
koja sadrži:

|  |  |  |  |  |  |
| --- | --- | --- | --- | --- | --- |
| **SVEUKUPNO DANI       ZAJMOVI I OTPLATE            (III+IV)** | Stanje 1.1. | Dani zajmovi u                 tekućoj godini | Primljene otplate u                tekućoj godini | Revalorizacija/tečajne           razlike u tekućoj           godini (+ ili -) | Stanje 31.12. |
| 1 | 2 | 3 | 4 | 5 | 6 |
|  |  |  |  |  |  |

Klasa: 400-06/99-01/74
Urbroj: 513-06/99-02
Zagreb, 7. prosinca 1999.

**NAPOMENA**: Izvršena je ispravka u NN broj 137 iz 1999. godine.

Ministar financija
**mr. Borislav Škegro**, v. r.

Ostalo, NN 137/1999-2124
## Rješenje o raspuštanju Gradskog vijeća Grada Kutine

### NN 138/1999 (15.12.1999.), Rješenje o raspuštanju Gradskog vijeća Grada Kutine

# VLADA REPUBLIKE HRVATSKE

Na temelju članka 84a. stavka 1. točke 3. Zakona
o lokalnoj samoupravi i upravi (»Narodne novine«, br.
90/92, 94/93, 117/93 i 128/99), Vlada Republike Hrvatske je na
sjednici održanoj 9. prosinca 1999. godine, donijela

## RJEŠENJE

### O RASPUŠTANJU GRADSKOG VIJEĆA GRADA KUTINE

I.

Raspušta se Gradsko vijeće Grada Kutine, a vijećnicima
Gradskog vijeća prestaje mandat.

II.

Vlada Republike Hrvatske imenovat će posebnim rješenjem
povjerenika Vlade Republike Hrvatske u Gradu Kutini.

III.

Povjerenik Vlade Republike Hrvatske preuzima sve ovlasti Gradskog
vijeća, gradonačelnika i Gradskog poglavarstva Grada
Kutine.

IV.

Sredstva za rad povjerenika Vlade Republike Hrvatske osiguravaju
se u gradskom proračunu.

V.

Ovo Rješenje je konačno i stupa na snagu danom objave
u »Narodnim novinama«.

Klasa: 015-01/99-01/06
Urbroj: 5030109-99-1
Zagreb, 9. prosinca 1999.

Predsjednik
**mr. Zlatko Mateša,** v. r.

Rješenje, NN 138/1999-2126
## Rješenje o imenovanju povjerenika Vlade Republike Hrvatske u Gradu Kutini

### NN 138/1999 (15.12.1999.), Rješenje o imenovanju povjerenika Vlade Republike Hrvatske u Gradu Kutini

# VLADA REPUBLIKE HRVATSKE

Na temelju članka 84d. stavka 1. Zakona o lokalnoj samo-

upravi i upravi (»Narodne novine«, br. 90/92, 94/93,
117/93 i 128/99) i članka 30. stavka 4. Zakona o Vladi
Republike Hrvatske (»Narodne novine«, broj 101/98),
Vlada Republike Hrvatske je na sjednici održanoj 9. prosinca
1999. godine donijela

## RJEŠENJE

### O IMENOVANJU POVJERENIKA VLADE REPUBLIKE HRVATSKE U GRADU KUTINI

1. Povjerenikom Vlade Republike Hrvatske u Gradu Kutini imenuje
se Željko Uzel.

2. Povjerenik Vlade Republike Hrvatske počet će obnašati
dužnost povjerenika Vlade Republike Hrvatske danom objave
ovog Rješenja.

3. Povjerenik Vlade Republike Hrvatske za svoj rad odgovara Vladi
Republike Hrvatske.

4. Povjerenik Vlade Republike Hrvatske podnosi izvješće
o svom radu Vladi Republike Hrvatske putem Državnog ravnateljstva
za državnu upravu i lokalnu samoupravu.

5. Ovo Rješenje stupa na snagu danom objave u »Narodnim
novinama«.

Klasa: 015-01/99-02/09
Urbroj: 5030109-99-1
Zagreb, 9. prosinca 1999.

Predsjednik
**mr. Zlatko Mateša,** v. r.

Rješenje, NN 138/1999-2127
## Pravilnik o dopunama Pravilnika o posebnim uvjetima koje moraju ispunjavati zaposleni u turističkom uredu turističke zajednice općine, grada, županije i Glavnom uredu Hrvatske turističke zajednice

### NN 138/1999 (15.12.1999.), Pravilnik o dopunama Pravilnika o posebnim uvjetima koje moraju ispunjavati zaposleni u turističkom uredu turističke zajednice općine, grada, županije i Glavnom uredu Hrvatske turističke zajednice

# MINISTARSTVO TURIZMA

Na temelju članka 20. stavka 4. Zakona o turističkim
zajednicama i promicanju hrvatskog turizma (»Narodne novine«,
broj 30/94.), ministar turizma donosi

## PRAVILNIK

### O DOPUNAMA PRAVILNIKA O POSEBNIM UVJETIMA KOJE MORAJU ISPUNJAVATI ZAPOSLENI U TURISTIČKOM UREDU TURISTIČKE ZAJEDNICE OPĆINE, GRADA, ŽUPANIJE I GLAVNOM UREDU HRVATSKE TURISTIČKE ZAJEDNICE

Članak 1.

U Pravilniku o posebnim uvjetima koje moraju ispunjavati zaposleni
u turističkom uredu turističke zajednice općine,
grada, županije i Glavnom uredu Hrvatske turističke
zajednice (»Narodne novine«, broj 134/98. i 23/99.),
u članku 12., točki 2. iza riječi: »turizmu«,
dodaje se zarez i riječi: »te da je proveo na stručnom
osposobljavanju u Ministarstvu turizma najmanje tri mjeseca.«

Članak 2.

Ovaj Pravilnik stupa na snagu osmoga dana od dana objave u »Narodnim
novinama«.

Klasa: 011-01/99-01/51
Urbroj: 529-02/99-1
Zagreb, 26. studenoga 1999.

Ministar
**Ivan Herak,** v. r.

Pravilnik, NN 138/1999-2128
## Obvezatne upute X. o glasovanju prognanika

### NN 139/1999 (16.12.1999.), Obvezatne upute X. o glasovanju prognanika

# DRŽAVNO IZBORNO POVJERENSTVO Temeljem članka 56. točke 3. Zakona o izborima zastupnika u Hrvatski državni sabor (»Narodne novine«, br. 116/99), Državno izborno povjerenstvo Republike Hrvatske utvrđuje

## OBVEZATNE UPUTE X.

### O GLASOVANJU PROGNANIKA

Izborno povjerenstvo izborne jedinice odredit će za prognanike
sa svog područja biračka mjesta i za njih imenovati
biračke odbore, vodeći računa o tome gdje
su veće skupine prognanika te vodeći računa
o ravnomjernom teritorijalnom rasporedu biračkih mjesta.

Prognanici će na dan izbora 3. siječnja 2000. godine
glasovati za zastupnike u Zastupnički dom Hrvatskoga državnog
sabora one izborne jedinice u kojoj imaju prebivalište, a
ne za zastupnike izborne jedinice na području koje je biračko
mjesto na kojem će glasovati.

Klasa: 013-01/99-01/10
Urbroj: 599-99-247
Zagreb, 15. prosinca 1999.

Predsjednik
**Marijan Ramušćak,** v. r.

Uputa, NN 139/1999-2131